
        NICOLAE ROBU  

                                                            REFERAT

privind aprobarea reorganizării şi funcţionării reţelei unitatilor de invatamant preuniversitar de stat si privat din  Municipiului Timişoara 
pentru anul şcolar 2013-2014  
Având în vedere Legea nr. 1 din 2 ianuarie 2011 a educaţiei naţionale “actualizată”, este necesară reorganizarea reţelei școlare prin arondarea unor instituţii de învăţământ, reoganizare ce are menirea de a crea un sistem de învăţământ organizat, administrat și finanţat corespunzător, în vederea asigurării calităţii procesului instructiv-educativ, accesul liber și egal al tuturor copiilor la actul educaţional și adecvarea ofertei educaţionale la nevoile beneficiarilor direcţi și indirecţi. 
Arondarea instituţiilor de învăţământ nu trebuie să producă dezechilibre și distorsiuni în organizarea, conducerea și susţinerea unităţilor de învăţământ, ci dimpotrivă, crearea unor instituţii puternice, cu un număr mai mare de elevi și preșcolari, care să  asigure o susţinere financiară proprie și pe termen lung.
Unele din motivele care au stat la baza reorganizării reţelei școlare, au fost acelea de a permite dreptul la educaţie al tuturor copiilor care trebuie să iși facă debutul școlar în anul 2013-2014, prin asigurarea spaţiilor necesare clasei pregătitoare și a condiţiilor optime de desfășurare a procesului instructiv-educativ, cât şi evitarea susţinerii în sistem a unor instituţii cu un număr mic de elevi, ineficiente din punct de vedere al managementului financiar și administrativ și cu o slabă capacitate de dialog în faţa autorităţilor locale, a fost un alt punct de plecare în realizarea acestui demers.
Pentru calitatea procesului de învăţământ, unităţile de învăţământ din municipiul Timişoara, vor organiza învăţământul primar şi gimnazial cu program de dimineaţă, începând cu anul şcolar 2013-2014, conform orarului stabilit de către Consiliile de Administraţie ale acestora. 

Având în vedere art. 19 alin (4) şi art. 61 alin (2) din Legea nr.1/2011, autorităţile administraţiei publice locale, în baza avizului conform al inspectoratelor şcolare, aprobă organizarea, funcţionarea şi, după caz, dizolvarea unor structuri de învăţământ. În acest sens, a fost obţinut AVIZUL CONFORM pentru reţeaua şcolară al Inspectoratului Şcolar Judeţean Timiş cu nr. 506/31.01.2013, înregistrat la Primăria Municipiului Timişoara cu nr. SC2012-2678/01.02.2013. 
Considerând că această reorganizare a instituţiilor  vine în sprijinul stabilizării sistemului de învăţământ prin debutul unei colaborări și implicări reale și efective a tuturor participanţilor la educaţie în funcţionarea și dezvoltarea serviciului educaţional, 

propunem,
Emiterea unui Hotărâri de Consiliu Local care să aprobe reorganizarea şi funcţionarea reţelei şcolare a Municipiului Timişoara pentru anul 2013-2014, aşa cum este prevăzută în Anexa nr.1 si  Anexa nr.2,care vor face parte integranta din hotarare, iar unităţile de învăţământ din municipiul Timişoara, să organizeze învăţământul primar şi gimnazial cu program de dimineaţă, începând cu anul şcolar 2013-2014, conform orarului stabilit de către Consiliile de Administraţie ale acestora.

